Bekfluitjie: February 2016
Enige volwaardige atleet besef hoe noodsaaklik dit is om op te warm voor enige oefening of wedloop om die beste uit hulle liggaam te kry en om beserings te voorkom. Dieselfde geld vir die mondfluitjie speler, nie dat ernsitge beserings verwag word nie, maar om die speler reg te kry vir wat voorlê. Die doel van opwarming is om die liggaam en die mondfluitjie gereed te kry vir werk. Dit help met die bloed vloei, maak die litte los, verhoog die liggaams en die mondfluitjie na werks temperatuur en vul die longe met vars suurstof. Maak jou longe vol suurstof, haal diep asem. . . soos jy maak voor jy met jou skoonma op die telefoon praat . . . en blaas dan alles uit. Dit maak die lugkanale oop en strek die spiere wat die longe beheer.
Opwarming vir jou mondfluitjie is ook net so belangrik. Baie dele van die mondfluitjie is gemaak uit metaal. As jy skielik net begin blaas en suig op 'n koue fluit, terwyl die metaal nog koud is, gaan dit 'n kort lewensduur hê, veral die dun rietjies wat al die werk moet doen. Hou die mondfluitjie in jou hande, steek dit in jou broeksak of onder jou arm om dit warm te maak voordat jy daarop speel. Kromatiese mondfluitjie spelers besef dit maar al te goed, 'n koue fluit en warm asem veroorsaak kondensasie wat veroorsaak dat die kleppe vassteek.
Speel eers saggies op jou fluit, blaas die oktaaf skaal of speel al die blaas en suig note van onder tot bo en terug herhaaldelik. Hier is twee voorbeelde van 'n opwarmings oefen routine:
4B 4S 5B 5S 6B 6S 7S 7B 7S 6S 6B 5S 5B 4S 4B
4B 4S 5B 4S 5B 5S 5B 5S 6B 5S 6B 6S 6B 6S
7S 6S 7S 7B 7S 7B 8S 7B
7B 7S 6S 7S 6S 6B 6S 6B 5S 6B 5S 5B 5S 5B 4S 5B 4S 4B 3S 4B 4S 4B
Musiekmakers hou Makietie
Die Thabazimbi Bosveldorkes van ouds het na ‘n dekade weer reünie gehou. Op die foto van links na regs is Hans Stolz beter bekend as Hans Kitaar. In die middel Willem Heydenrych op mondfluitjie en konsertina, regs is Paul Dreyer ook op kitaar en agter die dromme Amanda Rossow. Die Thabazimbi Bosveldorkes kuier weer saam en hou reünie na ‘n dekade. Die groepie musikante was alom bekend in Thabazimbi en omgewing waar hul grootliks vir liefdadigheid opgetree het. Die groep was bekend vir hulle optredes by Setaria Rec-Klub, Van Wykskraal Laerskool, Blinkwaterlodge en sommer enige iemand wat ‘n lekker boere verjaardag gevier het. Soos die jare aangestap het, het van die lede verhuis, ander het hulle weer by orkeste aangesluit. Hulle klanke kon elke Saterdagaand gehoor word soos hulle sosiaal saam gekuier en gespeel het.
Klassieke mondfluitjie spelers spandeer ure om twee baie belangrike aspekte van musiek te bemeester, Staccato en Lagato. (kliek op die woorde vir Youtube verduidelikings)
As Afrikaans sprekendes is ons bevoordeel met 'n tong wat al reeds gewoond is aan die staccato klank in die uitspraak van die letter "r". Kyk maar hoe sukkel die ander tale om die woord ''lekkerrrr'' na te maak!! Zak van Niekerk se mondfluitjie styl is 'n pragtige voorbeeld van staccato. LUISTER HIER - Ons boeremusiek maak ook heelwat gebruik hiervan veral as jy luister na die banjo spelers se 'triplets' Gaan probeer gerus Zak se liedjies namaak op Youtube, dit sal jou musiek heelwat smaakliker maak.
Wat is nou mooier as 'n lekker stukkie lagato in 'n liedjie, luister hoe mooi doen ons konsertina en trekklavier spelers dit. Vincent van Rooyen se Wynland Setties is 'n goeie voorbeeld van hoe mens dit doen op die mondfluitjie. Onthou ook dat hy dit hier op kromatiese mondfluitjie speel. LUISTER HIER (dit begin eers so om en by 28 secondes) Hierdie is miskien 'n bietjie moeiliker as staccato maar met 'n bietjie meer aandag en oefening sal jy dit regkry. - Wynland midi - Wynland notasie
Onthou, wakker daai entosiasme aan deur die moeilike gedeeltes van 'n liedjie eerste te oefen en sluit dan af met die maklike gedeeltes wat lekker is om te speel. Onthou die drie dinge wat in jou pad staan om 'n suksesvolle mondfluitjie speler te word: 1. Ingebore negatiewe houding teenoor die mondfluitjie (musiek spesialiste beskou dit nog steeds met vermaaklike minagting, dis net 'n speelding, asof dit nie 'n volwaardige musiek instrument is nie)
2. Oefen tyd (gereelde daaglikse oefen periodes - hoe meer hoe beter, maar hou dit kort en kragtig) Maak opnames van spel en luister weer daarna na 'n maand se oefening om te sien of jy verbeter het, veral in die gebied van 'gevoel'.
3. Energie en inspanning wat ons uitoefen om struikel-blokke te oorkom. Dis maklik om entosiasme te verloor na lang oefen sessies veral as jy moeilike liedjies probeer bemeester. Oefen is harde werk, as ons altyd net oefen wanneer dit pret is dan sal ons potensiaal gestrem word. Speel ook jou lekker maklike liedjies vir mense en hou dit kort en kragtig, dit sal jou selfvertroue versterk en, veral as jy soos ek is, om daardie verlammende vrees vir 'n gehoor te oorwin.